CELEX: C2005/330/09
Language: et
Date: 2005-12-24 00:00:00
Title: Euroopa Kohtu (viies koda)  27. oktoobri 2005.  aasta otsus kohtuasjas C-166/04: Euroopa Ühenduste Komisjon  versus  Kreeka Vabariik (Liikmesriigi kohustuste rikkumine — Direktiiv 79/409/EMÜ — Loodusliku linnustiku ja nende elupaikade kaitse — Erikaitsealad — Messolongi laguun)

24.12.2005   
            
            
               ET
            
            
               Euroopa Liidu Teataja
            
            
               C 330/5
            
         EUROOPA KOHTU
   (viies koda)
   27. oktoobri 2005. aasta otsus
   kohtuasjas C-166/04: Euroopa Ühenduste Komisjon versus Kreeka Vabariik (1)
   
   (Liikmesriigi kohustuste rikkumine - Direktiiv 79/409/EMÜ - Loodusliku linnustiku ja nende elupaikade kaitse - Erikaitsealad - Messolongi laguun)
   (2005/C 330/09)
   Kohtumenetluse keel: kreeka
   Kohtuasjas C-166/04: Euroopa Ühenduste Komisjon (esindajad: M. Patakia ja M. van Beek) v. Kreeka Vabariik (esindaja: E. Skandalou), mille esemeks on EÜ artikli 226 alusel 2. aprillil 2004 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: viienda koja esimehe ülesannetes R. Silva de Lapuerta, kohtunikud P. Kūris (ettekandja) ja J. Klučka; kohtujurist P. Léger, kohtusekretär R. Grass, 27. oktoobril 2005 otsuse, mille resolutiivosa on järgmine:
   
               1.
            
            
               Kuna Kreeka Vabariik ei ole Messolongi laguuni erikaitseala säästliku majandamise ja tõhusa kaitse tagamise eesmärgil võtnud kõiki vajalikke meetmeid tervikliku, spetsiifilise ja täieliku õigussüsteemi loomiseks ja kohaldamiseks lähtuvalt nõukogu 2. aprilli 1979. aasta direktiivis 79/409/EMÜ loodusliku linnustiku kaitse kohta sätestatud kaitse-eesmärkidest, siis on Kreeka Vabariik rikkunud selle direktiivi artikli 4 lõigetest 1 ja 2 tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 156, 12.6.2004.